Diari Oficial de la Generalitat Valenciana


Sumari del DOGV 3623, del 11-11-1999 (1999/9469)

RESOLUCIÓ de 15 d'octubre de 1999, de la Direcció General de Treball i Seguretat Laboral, per la qual s'ordena el depòsit de l'acord subscrit per la CS de CCOO-PV i la UGT-PV, sobre designació d'àrbitres, en matèria electoral sindical, i la publicitat de la llista d'àrbitres proposats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3623

Data del DOGV
:   11-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9469


Data del document
:   15-10-1999

Organisme emissor
:   Conselleria d'Ocupació

Tipus de document
:   Resolució

Anàlisi jurídica

 Descriptors 

:   * eleccions sindicals
    * sindicat
    * interlocutor social

RESOLUCIÓ de 15 d'octubre de 1999, de la Direcció General de Treball i Seguretat Laboral, per la qual s'ordena el depòsit de l'acord subscrit per la CS de CCOO-PV i la UGT-PV, sobre designació d'àrbitres, en matèria electoral sindical, i la publicitat de la llista d'àrbitres proposats. [1999/M9469]
  
Atés que s'ha presentat davant d'aquesta Direcció General de Treball i Seguretat Laboral, en data 23 de setembre de 1999, l'acord unànime subscrit el 22 de setembre de 1999 per les organitzacions sindicals més representatives en l'àmbit de la Comunitat Valenciana, Confederació Sindical de Comissions Obreres del País Valencià i Unió General de Treballadors del País Valencià, pel qual, de conformitat amb el que s'ha previst en l'article 76.3 del Reial Decret Legislatiu 1/1995, de 24 de març, que aprova el Text Refós de la Llei de l'Estatut dels Treballadors, i en els articles 31 i 33 del Reglament d'Eleccions a Òrgans de Representació dels Treballadors en l'Empresa (Reial Decret 1.844/1994, de 9 de setembre, BOE 13 de setembre de 1994), procedeixen a designar, en els àmbits territorials de les províncies de València, Alacant i Castelló, els àrbitres que han de conéixer, en tots els àmbits funcionals, les impugnacions en matèria electoral que es tramiten de conformitat amb el procediment arbitral regulat en l'esmentat article 76 de l'Estatut dels Treballadors, i en l'article 36 i següents del Reglament d'Eleccions.
  
Vist l'acord de designació d'àrbitres ressenyat, i havent acceptat el seu mandat tots i cada un dels designats, aquesta Direcció General de Treball i Seguretat Laboral, fent ús de les facultats que li atorguen el Reial Decret 4.106/1982, de 29 de desembre, de transferència de funcions i serveis de l'administració de l'estat a la Generalitat Valenciana, i el Decret 92/1999, de 30 de juliol, del Govern Valencià (DOGV núm. 3.551 de 2 d'agost de 1999) i l'Ordre de 2 de setembre de 1999, de la Conselleria d'Ocupació, pels quals s'aprova el Reglament Orgànic i Funcional i el seu desenvolupament, respectivament; i l'article 5 de l'Ordre de 13 de setembre de 1994 de l'aleshores denominada Conselleria de Treball i Afers Socials (DOGV núm. 2.358 de 3 d'octubre de 1994), per la qual s'establiren les oficines públiques de registres d'actes d'eleccions sindicals, en l'àmbit de la Comunitat Valenciana, resol:
  
Primer
  
Ordenar-ne el depòsit en l'Oficina Pública Autonòmica de Registre d'Actes d'Eleccions Sindicals, amb notificació a les organitzacions sindicals firmants de l'acord i als àrbitres proposats.
  
Segon
  
Disposar la publicació en el Diari Oficial de la Generalitat Valenciana de la llista d'àrbitres designats, i que figuren en l'annex d'aquesta resolució.
  
Tercer
  
Els àrbitres designats actuaran en l'àmbit provincial per al qual han sigut proposats i seran competents per a conéixer les impugnacions arbitrals que es formulen en tots els àmbits funcionals, sense perjudici dels acords unànimes que adopten els sindicats legitimats de conformitat amb l'article 76.3 paràgraf segon, de l'Estatut dels Treballadors, en els àmbits que en l'indicat precepte s'especifiquen.
  
Quart
  
Considerar extingit el mandat dels àrbitres designats per acord unànime, de data 22 de setembre de 1994, i la llista dels quals va ser feta pública per la Resolució de 14 d'octubre de 1994, en el Diari Oficial de la Generalitat Valenciana número 2.382 de 8 de novembre de 1994.
  
València, 15 d'octubre de 1999.- El director general de Treball i Seguretat Laboral: Román Ceballos Sancho.
  
ANNEX
  
Àrbitres designats per a la província de València
  
- Mercedes Belinchón Belinchón
  
- José Martínez Esparza
  
- José Luis Noguera Calatayud
  
- Vicente Segarra de los Reyes
  
- Miguel Simó Tarragó
  
- Belén Cardona Rubert
  
 Àrbitres designats per a la província de Castelló
  
 - Francisco J. Barberá Martínez
  
- César Ortega Prades
  
- Mª José Mateu Carruana
  
 Àrbitres designats per a la província d'Alacant
  
- Julián Bordera Francés
  
- Victoria Carreño Carreño
  
- Concha Collado Mateo